OpenLLM-France/wikimedia huggingface dataset:
# Ashikaga

«Ashikaga» té aquests significats:
* Clan Ashikaga, clan japonès que es va establir en el shogunat Ashikaga que accedí al shogunat a l'era Muromachi pervivint durant més de dos segles
* Pretendents Ashikaga, grup de sis demandants al tron del Japó, que va governar entre 1331 i 1392
* Shogunat Ashikaga, segon règim feudal militar establert pels shōguns del clan Ashikaga des de l'any 1336 fins al 1573
* Biografies:
** Ashikaga Takauji (1305 - 1358), fundador i primer shogun del shogunat Ashikaga
** Ashikaga Yoshiaki (1537 - 1597), catorzè i l'últim shogun del shogunat Ashikaga
** Ashikaga Yoshiakira (1330 - 1367), segon shogun del shogunat Ashikaga
** Ashikaga Yoshiharu (1511 - 1550), dotzè shogun del shogunat Ashikaga
** Ashikaga Yoshihide (1538 - 1568), catorzè shogun del shogunat Ashikaga
** Ashikaga Yoshihisa (1465 - 1489), novè shogun del shogunat Ashikaga
** Ashikaga Yoshikatsu (1434 - 1443), setè shogun del shogunat Ashikaga
** Ashikaga Yoshikazu (1407 - 1425), cinquè shogun del shogunat Ashikaga
** Ashikaga Yoshimasa (1435 - 1490), vuitè shogun del shogunat Ashikaga
** Ashikaga Yoshimitsu (1358 - 1408), tercer shogun del shogunat Ashikaga
** Ashikaga Yoshimochi (1386 - 1428), quart shogun del shogunat Ashikaga
** Ashikaga Yoshinori (1394 - 1441), sisè shogun del shogunat Ashikaga
** Ashikaga Yoshiteru (1536 - 1565), tretzè shogun del shogunat Ashikaga que va governar entre el 1546 i el 1565
** Ashikaga Yoshizumi, onzè shogun del shogunat Ashikaga que va governar entre el 1494 i el 1508
** Michio Ashikaga (Prefectura d'Akita, Japó, 1950), futbolista japonès
# Makro

Makro és una cadena de botigues d'autoservei de vendes al major. Fundada el 31 de març del 1968 a Amsterdam, Països Baixos. Makro durant els anys següents va obrir sucursals a la resta dels països europeus. El 1970 i 1980 amplià el seu negoci a Amèrica i Àsia. No obstant això tancà les sucursals a Amèrica del Nord. Les botigues Makro no són obertes per al públic en general, sinó per aquells que es registrin en el sistema de Makro i tinguin el seu carnet. Les botigues Makro serveixen generalment a sectors com hotels, restaurants i càtering (fins i tot en Makro Mail hi ha una secció que s'hi dedica). Forma part del consorci alemany Metro Group. En l'actualitat Makro té obertes més de 500 botigues a quatre continents; això fa que l'empresa majorista més gran del món (La facturació total del grup Metro va ser de 60 mil milions d'euros el 2006). La facturació de Makro durant l'any 2007 va ser 31,7 milers de milions d'euros. Makro ven aliments i productes no alimentaris, generalment situats en diferents seccions de la botiga, els quals s'exposen en el seu Makro Mail de circulació quinzenal.

## Presència internacional

Actualment hi ha centres Makro a Europa, Àsia, Africa, Amèrica del Nord i Amèrica del Sud.

## Enllaços externs

* Lloc de Makro Internacional
# Friedelita

La friedelita és un mineral de la classe dels silicats que pertany al grup de la pirosmalita. Rep el seu nom en honor del químic i mineralogista francès Charles Friedel (1832 – 1899), conegut per la reacció de Friedel-Crafts, un mètode de síntesi orgànica.

## Característiques

La friedelita és un fil·losilicat de fórmula química Mn₈$^{2+}$Si₆O$_{15}$(OH)$_{10}$. Cristal·litza en el sistema monoclínic. Forma làmines pseudohexagonals que poden ser hemimòrfiques de fins a 1 cm, més rarament cristal·litza en forma d'agulles esveltes o com agregats lamel·lars o fibrosos; també apareix en forma d'estalactites massives criptocristal·lines. La seva duresa a l'escala de Mohs és 4 a 5. Curiosament, el seu color i aspecte s'assembla al de la carn.
Segons la classificació de Nickel-Strunz, la friedelita pertany a «09.EE - Fil·losilicats amb xarxes tetraèdriques de 6-enllaços connectades per xarxes i bandes octaèdriques» juntament amb els següents minerals: bementita, brokenhillita, pirosmalita-(Fe), pirosmalita-(Mn), mcgillita, nelenita, schal·lerita, palygorskita, tuperssuatsiaïta, yofortierita, windhoekita, falcondoïta, loughlinita, sepiolita, kalifersita, gyrolita, orlymanita, tungusita, reyerita, truscottita, natrosilita, makatita, varennesita, raïta, intersilita, shafranovskita, zakharovita, zeofil·lita, minehil·lita, fedorita, martinita i lalondeïta.

## Formació i jaciments

La friedelita es forma en dipòsits metamorfosats de Mn-Fe. Se n'han trobat jaciments a Alemanya, Austràlia, Àustria, Estats Units, França, Itàlia, el Kazakhstan, Noruega, el Perú, Romania, Sud-àfrica, Suècia i Suïssa. A Catalunya s'ha trobat friedelita a la mina Serrana, al Molar (Priorat, Tarragona).
Sol trobar-se associada a altres minerals com: rodocrosita, alabandita, franklinita, wil·lemita, calcita, barita, clorita, esfalerita, kutnohorita, andradita i hausmannita.

## Referències

* 1 2 3 «Friedelite» (en anglès). Mindat. [Consulta: 7 novembre 2015].
* 1 2 «Friedelite» (en anglès). Handbook of Mineralogy. Arxivat de l'original el 3 de març 2016. [Consulta: 28 gener 2017].
# Servilia Glaucia de repetundis

Lex Servilia Glaucia de repetundis o Servilia repetundarum va ser una antiga llei romana, de la que no es coneix ni la data en què es va proposar ni qui va ser el proposant. Se suposa que va ser el tribú de la plebs Gai Servili Glàucia l'any 100 aC, quan eren cònsols Gai Mari i Luci Valeri Flac. Fixava les penes pels alts magistrats culpables del delicte de repetundis i donava 20 dies a l'acusador per a provar el delicte i altres 20 dies a l'acusat per la seva defensa. L'acusació no es podia presentar mentre l'acusat exercia el càrrec.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalanda, 1840, p. 150.
# Karel Hynek Mácha

Karel Hynek Mácha (16 de novembre de 1810 - 5 de novembre de 1836) va ser un narrador i poeta txec del Romanticisme, autor del poema «Maig», («Máj»), el més reconegut de la poesia romàntica d'aquesta cultura. A Mácha se'l considera l'iniciador de la poesia txeca moderna.

## Enllaços externs

* Biografia de Karel Hynek Mácha en la pàgina de la ràdio txeca. (castellà)
# Los Aldeanos

Los Aldeanos és un grup de rap cubà amb seu a l'Havana (Cuba); format per Aldo i El B, ambdós MC's, l'any 2003. Los Aldeanos es va considerar els creadors del rap conscient cubà donant-li als seus seguidors un sentit de l'enteniment dels problemes econòmics, socials i polítics que agreugen la societat cubana actual. Les lletres de Los Aldeanos expressen sentiments de crítica cap al govern de Cuba.

## Àlbums d'estudi

* Censurados Arxivat 2014-03-27 a Wayback Machine. (2003)
* Poesía Esposada Arxivat 2014-03-27 a Wayback Machine. (2004)
* L3 Y 8 - Inciso A Arxivat 2014-03-27 a Wayback Machine. (2004)
* En 3T La Musas (Aldo) Arxivat 2014-03-27 a Wayback Machine. (2005)
* Abajo Como Hace Tres Febreros Arxivat 2014-03-27 a Wayback Machine. (2006)
* Record Pila Acción Arxivat 2014-03-27 a Wayback Machine. (2007)
* Poesía & Corazón Arxivat 2014-03-27 a Wayback Machine. (Aldo) (2007)
* Comisión Depuradora Vol. 1 Arxivat 2014-03-27 a Wayback Machine. (2007)
* Comisión Depuradora Vol. 2 Arxivat 2014-03-27 a Wayback Machine. (2007)
* El Atropello Arxivat 2014-03-27 a Wayback Machine. (2009)
* D'Finy Flowww Arxivat 2014-03-27 a Wayback Machine. (2010)
* Desacato Arxivat 2014-03-27 a Wayback Machine. (2010)
* Actividad Paranormal (Aldo) Arxivat 2014-03-27 a Wayback Machine. (2011)
* Baby Bello y Don Perfecto Arxivat 2014-03-22 a Wayback Machine. (2011)
* Creeme Arxivat 2014-03-20 a Wayback Machine. (2013)

## Àlbums recopilatoris

* Inédito Arxivat 2014-03-27 a Wayback Machine. (2007)
* Guerreros De La Tinta Arxivat 2014-03-21 a Wayback Machine. (2010)

## Aldo "El Aldeano"

* Miseria Humana (Aldo) Arxivat 2014-03-27 a Wayback Machine. (2008)
* Mantenimiento Al Alma (Aldo) Arxivat 2013-01-26 a Wayback Machine. (2009)
* Los Kbayros (Aldo y Silvito el Libre) Arxivat 2014-03-27 a Wayback Machine. (2009)
* Nos Achicharraron (Aldo) Arxivat 2014-03-27 a Wayback Machine. (2010)
* A Moler Chatarra (Aldo) Arxivat 2014-03-27 a Wayback Machine. (2010)
* Tribu Los Mokoyas Vol.1 Arxivat 2014-03-21 a Wayback Machine. (2011)
* Tribu Los Mokoyas Vol.2 Arxivat 2014-03-21 a Wayback Machine. (2011)

## Bian "El B"

* Mi Filosofía (El B) Arxivat 2014-03-27 a Wayback Machine. (2006)
* Dr. Jekill & Mr. Hyde Vol. 1 (Dr. Jekyll) (El B) Arxivat 2014-03-27 a Wayback Machine. (2008)
* Dr. Jekill & Mr. Hyde Vol. 2 (Mr. Hyde) (El B) Arxivat 2014-03-27 a Wayback Machine. (2008)
* Viva Cuba libre (El B) Arxivat 2014-03-27 a Wayback Machine. (2010)
* Respeto Arxivat 2014-03-21 a Wayback Machine. (2013)
# Sistema autònom d'energia

Un sistema d'energia independent (abreujadament SAPS, MSF o SEI), també conegut com a font d'alimentació de remota àrea (abreujadament RAPS), és un sistema elèctric fora de la xarxa per a llocs que no estiguin equipats amb un sistema de distribució d'energia elèctrica o que no vulguin estar-hi inclosos. Els SAPS típics inclouen un o més mètodes de generació d'electricitat, emmagatzematge denergia i la seva regulació.

## Generació d'electricitat

L'electricitat es genera típicament per un o més dels mètodes següents:
* Sistema fotovoltaic de panells solars.
* Turbina eòlica
* Font geotèrmica
* Micro combinada de calor i electricitat.
* Microhidro
L'emmagatzematge s'implementa típicament amb un banc de bateries. La potència absorbida directament de la bateria serà corrent directe d' extra-baix voltatge (DC ELV) i això es fa servir especialment per a la il·luminació, així com per als aparells de CC. Es fa servir un inversor per generar CA de baixa tensió, que es pot utilitzar amb els aparells més típics.
Els sistemes aïllats de fotovoltaica són independents de la xarxa de subministrament elèctric i poden utilitzar panells solars només o es poden utilitzar en conjunció amb una turbina de vent i/o bateries.

## Galeria

* Esquema d'un sistema FV aïllat amb bateria i carregador
* Parquímetre alimentat per energia solar

## Referències

* ↑ «Stand-Alone Photovoltaic Systems». renewable-energy-sources.com. Arxivat de l'original el 13 de julio de 2011. [Consulta: 21 juliol 2011].
* ↑ «A STAND-ALONE PHOTOVOLTAIC SYSTEM, CASE STUDY: A RESIDENCE IN GAZA». trisanita.org. Arxivat de l'original el 26 de abril de 2012. [Consulta: 21 juliol 2011].

## Enllaços externs

* Rural Solar Entrepreneurship
* RAPS
* RAPS paper Queensland
# Ashigaru

Els ashigaru (peus lleugers) eren soldats rasos milicians al Japó medieval. Durant el període Muromachi aquests soldats eren contractats pels shoguns com a exèrcit personal, eren reclutats entre els camperols, duent una armadura lleugera i usaven com a arma principal el yari (llança).

## Referències

* ↑ Dugdale-Pointon, T. (15 July 2001), Ashigaru (Japan), «Enllaç».
# Magaz de Pisuerga

Magaz de Pisuerga és un municipi de la província de Palència a la comunitat autònoma de Castella i Lleó (Espanya).

## Demografia

Evolució demogràfica :
| 1991 | 1996 | 2001 | 2004 |
| 721 | 739 | 729 | 755 |
# Fuera del cielo

Fuera del cielo és una pel·lícula mexicana de 2006. Va ser dirigida per Javier Patrón i produïda per Argos Comunicación, Fidecine, Videocine i Cinemex Produccions amb la col·laboració dels Estudios Churubusco i Ollin Studio. Amb guió de Guillermo Ríos i Vicente Leñero adaptat d'un guió original de Guillermo Ríos.

## Sinopsi

La pel·lícula transcorre en un sol dia, en 24 hores exactes. Comença a les 6 del matí amb el retorn, després d'una absència de 5 anys, de Malboro (Demián Bichir), el germà major del Cucut (Armando Hernández) i, a partir d'aquest instant, i amb el pas de les hores, els germans inicien un viatge pels diferents llocs que habiten els seus coneguts, tenint fins a les 6 del matí de l'endemà per a demostrar-se la seva proximitat i lleialtat.

## Repartiment

* Demián Bichir - Everardo Sánchez, alias "El Malboro"
* Armando Hernández - "Cucú" Sánchez
* Damián Alcázar - oficial Rojas
* Rafael Inclán - Tío Jesús
* Elizabeth Cervantes - Rebeca
* Martha Higareda - Elisa
* Dolores Heredia - Sara
* Itari Marta - Rocío
* Ricardo Blume - Senador García Luna
* Rosa María Bianchi - La señora García Luna

## Premis

En la XLIX edició dels Premis Ariel Isela Vega va guanyar el premi a la millor coactuació femenina i fou nominat als de millor opera prima, millor direcció i millor actor També va rebre el Premi Mayahuel de Plata al millor director del Festival Internacional de Cinema de Guadalajara.

## Referències

* ↑ El malboro y el cucú (Fuera del cielo) a cinelatino.fr
* ↑ Fuera del cielo al web de Centro Virtual Cervantes
* ↑ 'El laberinto del fauno' acapara los Premios Ariel con nueve estatuillas, La Vanguardia, 21 de març de 2007
* ↑ Para España, dos premios en Festival de Cine de Guadalajara, Crónica, 1 d'abril de 2006

## Enllaços externs

* Tràiler de la pel·lícula a YouTube
# Sinforiano García

Sinforiano García (Puerto Pinasco, 22 d'agost de 1924 - 29 de maig de 1992) fou un futbolista paraguaià de la dècada de 1950.
Fou 20 cops internacional amb la selecció del Paraguai amb la qual participà en els Campionats sud-americans de 1946, 1947 i 1949.
Pel que fa a clubs, defensà els colors de Atlético Corrales, Cerro Porteño, i Flamengo.

## Referències

* ↑ Roberto Assaf; Clóvis Martins Almanaque do Flamengo. Editora Abril, 2001, p. 484–485.
* ↑ Roberto Assaf; Clóvis Martins Almanaque do Flamengo. Editora Abril, 2001, p. 127.
* ↑ «Sinforiano García - Estatísticas» (en portuguès). ogol.com.br. [Consulta: 14 juny 2012].
* ↑ «Sinforiano García» (en portuguès). Flamengo official website. [Consulta: 14 juny 2012].
# Kazazov

Kazazov - Казазов (rus) - és un khútor, un poble, de la República d'Adiguèsia, a Rússia. Es troba a la vora de l'embassament de Krasnodar, a 16 km a l'oest de Ponejukai i a 80 km al nord-oest de Maikop, la capital de la república.
Pertany al municipi de Ptxegatlukai.
# Malik Shams al-Din II

Malik Shams al Din II fou malik de la dinastia Kart d'Herat. Era fill de Malik Shams al-Din I (1245-1278/1279). El seu nom original fou Rukn al-Din, però va agafar el de Shams al-Din al pujar al tron.
L'absència de Shams al-Din I d'Herat, mantingut a l'exili i a la preso pels ilkhànides, va provocar conflictes en aquesta zona, disturbis locals que van seguir després de la mort de Shams al-Din (1279). Per no deixar la zona sense govern hi fou enviat el fill del difunt, Shams al-Din II que fou reconegut als dominis paterns excepte a Kandahar, ciutat que va haver de sotmetre per la força (1280/1281) encara que altres ciutats de fet es van mantenir més o menys independents.
Les seves relacions amb els mongols, inicialment les d'un fidel vassall, van anar empitjorant per arribar a una situació difícil el 1284 quan la princesa salghúrida Abash Khatun del Fars fou deposada i poc després es va establir el domini ilkhànida directe a la zona. Shams al-Din II es va retirar al castell de Khaysar, deixant al seu fill Ala al-Din a Herat com el seu representant; encara més endavant el seu fill es va reunir amb ell a Khaysar; Shams al-Din pensava que si podia mantenir Khaysar podia conservar les muntanyes, que eren el nucli del seu domini; sense la seva presencia Herat fou objecte d'atacs de bandes de lladres i bandits mongols, bandes anomenades Nikudari, coincidint amb una època de desordres als dominis directes ilkhànides ocasionats a partir de la introducció del paper moneda de model xinès introduït el 1294. Els robatoris pels camins i la corrupció van augmentar i l'agricultura va minvar, i petits llogarets especialment a zones remotes foren abandonats; el 1295 va pujar al tron ilkhànida Ghazan, i va adoptar l'islam sunnita, i sota la guia del seu visir Rashid al-Din (1298) va iniciar una política de reformes que la seva mort el 1304 va aturar.
Entre els actes de Ghazan hi va haver el de desposseir (1295) a Shams al-Din II i entregar l'administració dels seus dominis al seu fill Malik Fakhr al-Din que havia passat set anys a la presó (1288-1295) per orde del seu pare i havia estat alliberat per la intercessió del general Nawruz (1295).
Shams al-Din II després de ser deposat, no va abandonar la seva residència al castell de Khaysar on va morir el 3 de setembre del 1305, després de mort el kan Ghazan.
# Sporting Clube Olhanense

L'Sporting Clube Olhanense és un club de futbol de la ciutat d'Olhão, Portugal. Va ser fundat el 1910 i juga a la Primera Divisió de Portugal.

## Palmarès

* Copa portuguesa de futbol (1):
** 1923/24
* Liga de Honra (1):
** 2008/09

## Enllaços externs

* Web oficial
# Reidar Kvammen

Reidar Kvammen (Stavanger, 23 de juliol de 1914 - Stavanger, 27 d'octubre de 1998) fou un futbolista noruec de les dècades de 1930 i 1940 i entrenador.
Pel que fa a clubs, passà tota la seva carrera al Viking. Fou el primer futbolista noruec en arribar als 50 partits internacionals, fins a arribar als 51, amb 17 gols marcats. Guanyà la medalla de bronze als Jocs Olímpics de 1936 i participà en el Mundial de 1938. Un cop retirat fou entrenador de Molde, Bryne i Viking.

## Referències

* ↑ Perfil a calcio.com
* ↑ Norway - Record International Players a rsssf.com
* ↑ Perfil a databaseolympics.com
# Asterorhombus bleekeri

Asterorhombus bleekeri és un peix teleosti de la família dels bòtids i de l'ordre dels pleuronectiformes.

## Morfologia

Pot arribar als 8,4 cm de llargària total.

## Distribució geogràfica

Es troba a les costes de Queensland (Austràlia).

## Referències

* ↑ The Taxonomicon (anglès)
* 1 2 FishBase (anglès)
# Sihora

Sihora fou un estat tributari protegit a l'agència de Rewa Kantha, presidència de Bombai, amb una superfície de 40 km². L'estat estava regat pels rius Mahi, Mesri i Goma i en gran part cobert de jungla; les partes cultivades eren riques produint cotó, arròs, mill i gram. El sobirà el 1881 era Suda Parmar Nar Singhji.
Els ingressos estimats eren de 1400 lliures i pagava un tribut de 480 lliures al Gaikwar de Baroda.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Kazatxi Ierik

Kazatxi Ierik - Казачий Ерик (rus) és un possiólok del krai de Krasnodar, a Rússia. Es troba al delta del riu Kuban. És a 11 km al nord-oest de Poltàvskaia i a 84 km al nord-oest de Krasnodar.
Pertany al khútor de Protitxka.

## Enllaços externs

* Mapa topogràfic soviètic a maps.vlasenko.net
# Lògica d'alt llindar

La lògica d'alt llindar (HTL), també coneguda com a lògica de baixa velocitat (LSL) o lògica d'alt nivell (HLL), és una variant de la lògica díode-transistor utilitzada en entorns on el soroll és molt alt.

## Funcionament

Els valors de llindar a l'entrada d'una porta lògica determinen si una entrada determinada s'interpreta com una lògica 0 o una lògica 1 (per exemple, qualsevol cosa inferior a 1V és una lògica 0 i qualsevol cosa per sobre de 3V és una lògica 1; en aquest exemple, els valors de llindar són 1V i 3V). HTL incorpora díodes Zener per crear un gran desplaçament entre la lògica 1 i lògica 0 nivells de tensió. Aquests dispositius solen funcionar amb un 15V d'alimentació i es van trobar en control industrial, on l'alt diferencial pretenia minimitzar l'efecte del soroll.

## Avantatges

* Augment del marge de soroll.
* Valor llindar de soroll alt.

## Desavantatge

* Velocitat lenta a causa de l'augment de la tensió d'alimentació que resulta en l'ús de resistències d'alt valor.
* Alta potència extreta.

## Ús

S'utilitza àmpliament en entorns industrials, per exemple:
* Controladors lògics amb gran soroll.
* Maquinària de procés pesat.

## Referències

* ↑ «High Threshold Logic, HTL Logic Family» (en anglès). https://www.electronicsandcommunications.com,+12-09-2018.+[Consulta: 14 juliol 2023].
* ↑ Mammedov, Dadaş. «High-threshold logic» (en anglès). https://www.wiki3.en-us.nina.az,+07-01-2023.+[Consulta: 14 juliol 2023].
* ↑ «Lecture Notes for Logic Family» (en anglès). https://mgcub.ac.in.+[Consulta: 14 juliol 2023].
* ↑ «Design Consideration of Dual Threshold Logic for High Performance and Ultralow Power Carry Look-Ahead Adder» (en anglès). https://www.ijser.org.+[Consulta: 14 juliol 2023].
# Spècula

Spècula és una editorial independent catalana de ciència-ficció, terror i fantasia —és a dir, ficció especulativa— activa d'ençà del 2022. És un projecte promogut per Llibres del Delicte, que publica literatura negra, i dirigit per l'escriptor Jordi Casals. L'editorial apostarà exclusivament per escriptors en llengua catalana i traurà al mercat quatre llibres l'any. Entre d'altres, publicarà Inés Macpherson i Isabel del Río.

## Referències

* 1 2 Bennasar, Sebastià. «Fantasia especulativa al servei del país i dels lectors». VilaWeb, 26-09-2022. [Consulta: 28 setembre 2022].
* ↑ «Neix Spècula, una nova editorial de ciència-ficció, fantasia i terror en català». Nació Digital, 19-07-2022. [Consulta: 20 juliol 2022].
* ↑ «Spècula: una nova editorial de ciència-ficció, fantasia i terror en català». Cultura 21, 19-07-2022. [Consulta: 20 juliol 2022].
* ↑ «Neix Spècula, una nova editorial de ciència-ficció, fantasia i terror sobrenatural en català». Diari de Tarragona, 19-07-2022. [Consulta: 21 juliol 2022].
# Reiden

Reiden és un municipi del cantó de Lucerna (Suïssa), situat al districte de Willisau.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Aventí (desambiguació)

«Aventí» té aquests significats:
* Geografia: Aventí, turó de Roma.
* Mitologia: Aventí (déu), fill d'Hèrcules i Rea.
* Biografies:
** Aventí (rei), rei mític d'Alba.
** Aventí de Larbost, eremita i sant occità.
# Malhana

Malhana (nom occità; el nom oficial francès és Maillane) és una vila de la Provença. Administrativament és una comuna francesa, situat al departament de Boques del Roine i a la regió de Provença – Alps – Costa Blava. L'any 1999 tenia 1.880 habitants i en 2011 en tenia 2.408.
A Malhana hi nasqué l'escriptor en occità Frederic Mistral, que fou guardonat amb el Premi Nobel de Literatura l'any 1904.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 200 | 1 324 | 1 273 | 1 386 | 1 505 | 1 356 | 1 430 | 1 507 | 1 556 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 522 | 1 541 | 1 532 | 1 480 | 1 390 | 1 347 | 1 342 | 1 383 | 1 347 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 373 | 1 369 | 1 407 | 1 325 | 1 354 | 1 372 | 1 308 | 1 315 | 1 306 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 1 354 | 1 472 | 1 430 | 1 571 | 1 664 | 1 884 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat |
| 1989-2001 | Jacqueline Cornillon |
| 2001-2002 | René Moucadel |
| 2002-2008 | Jacques Demarle |
| 2008- | Jacqueline Cornillon |

## Personatges il·lustres

* Frederic Mistral (1830-1914) escriptor, Premi Nobel de Literatura de l'any 1904.